Πέτρος Φέτσης

Ο Πέτρος Φέτσης ήταν Έλληνας βλάχικης (αρωμανικής) καταγωγής, διακεκριμένος πολυαθλητής σε ποδόσφαιρο, στίβο, μπάσκετ, χάντμπολ και ράγκμπι. Κυρίως διακρίθηκε ως ποδοσφαιριστής του Μεσοπολέμου, αγωνιζόμενος ως βασικός τερματοφύλακας στην ομάδα του Άρη Θεσσαλονίκης από το 1924 μέχρι το 1927, μετέχοντας σε περισσότερους από 40 αγώνες με τους "κίτρινους". 

Ο παίκτης διατηρούσε δεσμούς με τη Ρουμανία, αγωνιζόμενος περιστασιακά και στο Ποδοσφαιρικό Πρωτάθλημα Σχολών Θεσσαλονίκης με τη φανέλα της Ρουμανικής Εμπορικής Σχολής Εφημερίδα Το Φως, σελ 2, Τρίτη 21 Δεκεμβρίου 1926 ενώ από το 1927 μετέβη για σπουδές στο Βουκουρέστι και συνέχισε την καριέρα του στο Ρουμανικό Πρωτάθλημα. 

Καριέρα
Ο Φέτσης πραγματοποίησε τα πρώτα του βήματα με τον Άρη στα τέλη του 1924 και τις αρχές του 1925. Στις 28 Μαΐου 1925, βρισκόταν κάτω από τα δοκάρια των "κίτρινων" στον φιλικό αγώνα εναντίον του Ολυμπιακού, όπου ο Άρης ηττήθηκε με 1-3.Άγγελος Καριπίδης, Άρης 1914-2002. Οι μεγάλες στιγμές της ιστορικής ομάδος, σελ. 28, University Studio Press, Θεσσαλονίκη 2003. ISBN 960-12-1189-6, ISBN 978-960-12-1189-3 Ακολούθησε ο φιλικός αγώνας κατά της Μπιτόλ Περιστέρ στις 21 Ιουνίου 1925, όπου ο Άρης κέρδισε με 2-0.Εφημερίδα Μακεδονία, 22/6/1925, σελίδα 3, efimeris.nlg.gr

Στο πρωτάθλημα Θεσσαλονίκης του 1926, υπήρξε βασικό στέλεχος της ενδεκάδας των "κίτρινων", παίζοντας σε όλους τους αγώνες του πρωταθλήματος, όπως και στο μπαράζ του τίτλου, όπου ο Άρης νίκησε τον Ηρακλή με 4-1.Εφημερίδα Μακεδονία, 28/6/1926, σελίδα 1, efimeris.nlg.gr

Στις 12 Σεπτεμβρίου 1926, στον φιλικό αγώνα του Άρη εναντίον της ομάδας του αγγλικού θωρηκτού HMS Resolution, μπροστά σε 10.000 θεατές, ο Φέτσης εκτέλεσε χτύπημα πέναλτι και έγινε ο πρώτος τερματοφύλακας του συλλόγου ο οποίος σκόραρε.Εφημερίδα Μακεδονία, 13/9/1926, σελίδα 3, efimeris.nlg.gr Στις 13 Σεπτεμβρίου 1926 ο Άρης καλείται να δώσει ένα ξεχωριστό φιλικό παιχνίδι. Στο λιμάνι μας σταθμεύει το βρετανικό Θωρηκτό HMS Resolution και η ποδοσφαιρική του ομάδα κρίνει πως μπορεί να αναμετρηθεί με τον πρωταθλητή της πόλης μας… Την επόμενη χρονιά, έγινε ο πρώτος τερματοφύλακας της νεοϊδρυθείσας μικτής Θεσσαλονίκης και συμμετείχε σε όλους τους αγώνες του τοπικού πρωταθλήματος, όπου ο Άρης κατέλαβε την τρίτη θέση.

Μετά από μία σειρά φιλικών αγώνων, το Οκτώβριο του 1927, ανακοινώθηκε η αναχώρηση του Φέτση Εφημερίδα Αθλητισμός σελ 12, 21 Οκτωβρίου 1927 από τη Θεσσαλονίκη με επόμενο σταθμό του τη σπουδαία ρουμάνικη Ουνιρέα Τρικολόρε, η οποία αναζητούσε επειγόντως έναν έμπειρο τερματοφύλακα για να αντικαταστήσει τον αποχωρήσαντα Ντουμίτρου Μπατσίνσκι. Η Ουνιρέα ήταν μια από τις καλύτερες ομάδες της εποχής εκείνης και ειδικότερα την σεζόν 1926/1927, είχε κατακτήσει τον τίτλο της Περιφέρειας Βουκουρεστίου και μετείχε στο Τελικό Τουρνουά Περιφερειών μαζί με τους πρωταθλητές των άλλων 9 περιφερειών, φτάνοντας ως στα ημιτελικά. 

Το ντεμπούτο του Φέτση πραγματοποιήθηκε στις 29 Οκτωβρίου 1927 σε μια ήττα με 0-4 από τη Γιουβέντους Βουκουρεστίου. Μετά από μια άλλη ήττα, 1-3 από τη Βένους Βουκουρεστίου, και λόγω κάποιων εσωτερικών προβλημάτων στην ομάδα, ο Φέτσης θα αγωνισθεί σε 3 αγώνες ως αριστερός εξτρέμ! Συνολικά την σεζόν 1927/1928 έπαιξε 6 παιχνίδια (3 ως ως τερματοφύλακας και 3 ως αριστερός εξτρέμ), δεχόμενος 9 γκολ.

Ως παίκτης της Ουνιρέα Τρικολόρε, επισκέφθηκε τη Θεσσαλονίκη για μια σειρά τριών φιλικών αγώνων, τα Χριστούγεννα του 1927. Στις 25 Δεκεμβρίου, βρίσκονταν κάτω από τα δοκάρια των φιλοξενούμενων ο Φέτσης, ο οποίος συνέβαλε τα μέγιστα στη νίκη της νέας του ομάδας κατά του Ηρακλή με 2-0.Εφημερίδα Μακεδονία, 27/12/1927, σελίδα 3, efimeris.nlg.gr  Στις 26 Δεκεμβρίου, ο Άρης κατέβαλε τη νέα ομάδα του Φέτση με 2-1, με σκόρερ τους Λεονταρίδη και Βογδάνου. Στις 28 Δεκεμβρίου η Ουνιρέα, ξανά με τερματοφύλακα τον Φέτση, ηττήθηκε με 3-2  από τον Ηρακλή.

Με τη φανέλα της Ουνιρέα αγωνίστηκε για 5 σεζόν (μεταξύ 1927 και 1932), συνολικά σε 39 επίσημους αγώνες (δεχόμενος 63 γκολ) αλλά και σε πολλούς φιλικούς αγώνες. 

Ένα αξιομνημόνευτο παιχνίδι για αυτόν ήταν τη σεζόν 1930/1931, στις 15 Μαρτίου 1931, στη νίκη με 3-2 εναντίον της Olympia București. Στο ματς αυτό ο Φέτσης απέκρουσε 3 πέναλτι (ένα στο πρώτο ημίχρονο και ένα άλλο στο φινάλε του αγώνα. Αυτό επαναλήφθηκε!). Εκείνη τη σεζόν, η Ουνιρέα κέρδισε τον τίτλο της περιφέρειας του Βουκουρεστίου {αλλά στη συνέχεια έχασε στον τελικό του Νότιας Λίγκας (South League) από την Prahova Ploiești, η οποία προκρίθηκε στο Τελικό Τουρνουά Περιφερειών}.

Τον Οκτώβριο του 1932, οι εντυπωσιακές εμφανίσείς του με την Ουνιρέα τον είχαν φέρει στα πρόθυρα της εθνική ομάδα της Ρουμανίας.Εφημερίδα Μακεδονία, 29/10/1932, σελίδα 2, efimeris.nlg.gr

Το 1934-1936, ο Φέτσης μεταγράφηκε στην Herdan SC Bucureşti, την περίοδο 1936-1937 έπαιξε για την Telefon Club Bucureşti (πρώτο μισό της σεζόν) και την Metalosport Bucureşti (δεύτερο μισό της σεζόν) και την περίοδο 1937-1938 για την Viforul Dacia Bucureşti.

Μετά το 1937 συνέχισε ως αθλητής του ράγκμπι. Και μέχρι το 1948 ήταν ακόμα ενεργό στέλεχος της Viforul.

Προσωπική ζωή

Ο Φέτσης εμφανίζεται στο Ρουμανικό τύπο με το όνομα Petre Fesci (αλλά και την παραλλαγή Petrică Fesci). Στις 07 Δεκεκμβρίου 1935 παντρεύτηκε τη Lucia Mardare και απέκτησαν έναν γιο (γεννημένο τον Ιούλιο του 1937) που βαφτίστηκε στις 03 Δεκεμβρίου 1937 με το όνομα Victor Viforel. Το 1938, ένας αγώνας χάντμπολ, που διοργανώθηκε από τον σύλλογο Viforul Dacia București, πήρε το όνομά του από τον γιο του Φέτση (Viforel Fesci Cup).

Ο Φέτσης αποφοίτησε από την Ακαδημία Ανώτατων Εμπορικών και Βιομηχανικών Σπουδών του Βουκουρεστίου και αρθρογραφούσε περιστασιακά σε τοπικά αθλητικά περιοδικά.Υπήρξε πραγματικός πολυαθλητής καθώς εκτός του ποδοσφαίρου, είχε αγωνιστεί και στο πρωτάθλημα καλαθοσφαίρισης Θεσσαλονίκης τη σεζόν 1926–27 με την ομάδα του Άρη, κατακτώντας τον τοπικό τίτλο.Εφημερίδα Μακεδονία, 29/11/1926, Σελίδα: 3, efimeris.nlg.grΦέτσης: H ιστορία του τερματοφύλακα-μπασκεμπολίστα που πήρε πρωτάθλημα παντού!  Αργότερα δε, στ Ρουμανία ασχολήθηκε με τον στίβο, το χάντμπολ και το ράγκμπι (στην Stadiul Român Bucureşti και την Viforul Dacia Bucureşti).

Μάλιστα το 1936 συμμετείχε με την Εθνική ομάδα χάντμπολ της Ρουμανίας στους Θερινούς Ολυμπιακούς Αγώνες, αγωνιζόμενος στη θέση του τερματοφύλακα. Η ρουμανική ομάδα είχε 18 παίκτες (12 από το Σιμπίου, 2 από το Μέντιας και 3 από το Βουκουρέστι, ένας από αυτούς ήταν ο Φέτσης) και κατέλαβε την 5η θέση στο τουρνουά.

Παραπομπές

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Πέτρος Φέτσης: Ένας σπουδαίος τερματοφύλακας ... - aris.re

Κατηγορία:Έλληνες ποδοσφαιριστές
Κατηγορία:Έλληνες καλαθοσφαιριστές
Κατηγορία:Αθλητές στίβου Άρη
Κατηγορία:Ποδοσφαιριστές Άρη Θεσσαλονίκης
Κατηγορία:Τερματοφύλακες ποδοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Βλάχοι